《拟东坡谪居三适 其一 旦起咽日》
金朝·赵秉文

老人畏朝寒，常恨为物役。爬搔未云已，简书催我出。

尔来先朝参，晨起喜见日。王事有期程，安能待子息。

披衣向东方，聊复效龟吸。渐渐支体柔，谷谷真气入。

少焉肝肠暖，阳和通百脉。吾年六秩馀，前路那可必。

未来不吾预，已逝安容息。及此未病閒，聊冀一溉益。

作者简介：赵秉文（1159～1232）金代学者、书法家。字周臣，号闲闲居士，晚年称闲闲老人。磁州滏阳（今河北磁县）人。世宗大定二十五年进士，调安塞主簿。历平定州刺史，为政宽简。累拜礼部尚书。哀宗即位，改翰林学士，同修国史。历仕五朝，自奉如寒士，未尝一日废书。能诗文，诗歌多写自然景物，又工草书，所著有《闲闲老人滏水文集》。